ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE
Nr. 09 din  29.01.2024

Privind stabilirea salariilor de bază a funcţionarilor publici şi personalului contractual al Primăriei comunei Blândeşti conform prevederilor art. 11  a Legii – cadru nr. 153/2017

Consiliul Local al comunei Blândeşti; judeţul Botoşani, întrunit în şedinţa ordinară din data de 29.01.2024;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blȃndești, Constantin Ciobanu, prin care se susţine necesitatea şi oportunitatea proiectului; raportul nr. 244/2024 al compartimentului financiar contabil; consultare reprezentanţi salariaţi nr. 186/2024;
Văzând rapoartele  comisiilor de specialitate ale Consiliului Local al comunei Blândeşti; 


Ţinând cont de prevederile: art. 6; art. 10; art. 11; art. 41; Anexa nr. 8, Cap. I, lit. A, punct III) şi Cap. II, lit. A, punct IV) din Legea nr. 153/2017 privind salarizarea personalului plătit din fonduri publice, cu modificările și completările ulterioare; a Hotărȃrii nr. 900/2023 privind stabilirea salariului de bază minim brut pe țară garantat ȋn plată;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE


Art. 1. Ȋncepând cu luna ianuarie 2024 se stabilesc salariile de bază ale funcţionarilor publici şi personalului contractual al Primăriei comunei Blândeşti conform prevederilor art. 11 a Legii – cadru nr. 153/2017, conform anexei nr.1 care face parte integrantă din prezenta hotărâre. 

Art. 2.   Primarul comunei Blândeşti va asigura executarea prevederilor  prezentei hotărâri.

